Kui kuulsin, et pean minema presidendi vastuvõttu kajastama, olin täiesti endast väljas. Mitte et vastuvõtt olnuks mingi erakordselt ehmatav sündmus, vaid meelsamini vaadanuks ma eelmisel ööl naiste lühikava. Aga pidin end paraku hoopis  välja magama, et ma presidendi külalisi surnuks ei ehmataks. Arvatavasti kohatakse kontorites olümpia päevil sageli kolleege, kes näevad välja nagu oleks nad äsja rongi alt välja sikutatud. Presidendi vastuvõtul ei kohanud ma ühtki sellist, kõik nägid üle mõistuse värsked välja. Peale enda - aukus silmi ja kahvatut nägu ei suutnud parandada isegi vahele jäetud öö. Kas Eesti eliit ei vaatagi olümpiat?